open-index/open-wikipedia-markdown huggingface dataset:
Woluwe-Saint-Pierre

**Woluwe-Saint-Pierre** on yksi Belgian pääkaupungin Brysselin kunnista. Se sijaitsee Itä-Brysselissä ja sillä on yhteistä rajaa kolmen muun Brysselin kunnan, Auderghemin, Woluwe-Saint-Lambertin ja Etterbeekin kanssa. Brysselin laidalla sijaitsevana sillä on myös Brysselin ulkopuolisen kunnan, Tervurenin sekä Kraainemin kanssa samaa rajaa. Muiden Brysselin kuntien lailla se on kaksikielinen. 

Merkittävin nähtävyys Woluwe-Saint-Pierressä on Stoclet-palatsi, joka on merkittynä Unescon maailmanperintöluetteloon.

Woluwe-Saint-Pierressä sijaitsee suuri määrä muiden valtioiden lähetystöjä ja siellä sijaitsee muun muassa Naton päämaja.

## Kaupunginjohtajat Belgian itsenäistymisen jälkeen
*Jean-Francois Coosemans 1830-1846
*Eugène de Waha 1846-1863
*Jean-Bapptiste Dumoulin 1864-1874
*Charles Thielemans 1874-1889
*Jean Lepage 1891-1904
*Joseph Thielemans 1904-1947
*Jean-Marie Evrard 1947-1971
*Francois Persoons 1971-1981
*Jenny Marchandise 1981-1982
*Roland Gillet 1982-1983
*Jacques Vandenhaute 1983-2007
*Willem Draps 2007-

## Ystävyyskaupungit
*: New Iberia, Louisiana
*: Chaoyang
*: Chennai
*: Gangnam
*: Pecica

## Aiheesta muualla
Simijärvi

**Simijärvi** (myös **Iso-Simi**, ) on järvi Raaseporin pohjoisosassa lounaisella Uudellamaalla. Se sijaitsee Kiskon-Pohjan järviylängöllä viitisen kilometriä Fiskarista pohjoiseen ja kuuluu Fiskarsinjoen valuma-alueeseen. Simijärven pinta-ala on 2,1 neliökilometriä ja keskisyvyys 20 metriä. Se on keskimääräiseltä syvyydeltään Suomen syvin järvi Suuren Jukajärven ja Artjärven Pyhäjärven jälkeen.

Lähes luonnontilaista järveä ympäröi Simijärven luonnonsuojelualue.

## Maantiede
Simijärven pituus kaakosta luoteeseen on noin 3,2 kilometriä. Saaria ja luotoja on muutama, suurin niistä noin 25 aarin laajuinen Iso-Lensmanni. Simijärven rantaviiva on melko rikkonainen, ja etenkin altaan pohjoisrannalla on useita nimettyjä lahtia. Rannat ovat osin jyrkkiä, kuten järven lounaisrannan Mustahoron kohdalla. Sekä Simijärven kaakkois- että luoteisosassa on laaja vähintään 30 metriä syvä alue. Kaakkoisimmassa osassa altaan syvyys on 40–43 metriä. Järven kapea keskiosa on matalampaa.

Simijärveen virtaa laskuojia ympäristön pienistä järvistä (Lilla Tregren, Foudinlammi, Mannilammi, Pikku-Simi). Simijärven ekologinen tila on erinomainen ja kemiallinen tila on hyvä, vesitilavuus on 41&nbsp;241&nbsp;000 kuutiometriä.

Simijärvi (82.002.1.031) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Suomenlahden päävesistössä (82). Simijärvi sijaitsee Fiskarsinjoen alueen keskiosassa ja se on neljänneksi laajin alueen 76:sta vähintään hehtaarin laajuisesta vakavedestä.

## Lajisto
Suomen sisävesien ammattikalastajien merkittävin saaliskala muikku kuuluu Simijärven luontaiseen kalakantaan. Järvessä esiintyy myös kirjoeväsimppua, jota Suomessa tavataan lähinnä idässä ja pohjoisessa. Simijärven pesimälinnustoa edustavat muun muassa selkälokki ja kuikka. Vesikasveista yleisimpiä ovat pohjalehtiset nuottaruoho, tummalahnaruoho, rantaleinikki ja Suomessa harvinainen raani. Uposlehtisiä vesikasveja edustaa Suomessa sangen harvinainen rentovihvilä.

## Muuta
Simijärvestä on löydetty 19 metriä pitkä ja viisi metriä leveä hylky, jolle tehtiin dendrokronologinen tutkimus vuonna 2003.

Syvyytensä ja kirkasvetisyytensä ansiosta Simijärvi soveltuu erinomaisesti vedenalaiseen kuvaukseen.

## Lähteet
Seljänalanen

**Seljänalanen** on karu, kirkasvetinen ja verraten syvä järvi Fiskarsinjoen valuma-alueella Uudenmaan ja Varsinais-Suomen rajalla. Järven pohjoisosa kuuluu Saloon (aiemmin Kiskoon), lounaisosa Raaseporiin (aiemmin Pohjaan) ja kaakkoisosa Lohjaan (aiemmin Karjalohjaan). Seljänalasen pinta-ala on 2,7 neliökilometriä. Järven eteläpäässä sijaitsee Antskog, joka on eräs Suomen historiallisista ruukkialueista. Seututie 104 kulkee Seljänalasen itäpuolitse.

## Maantiede
Seljänalasen pituus lounaasta koilliseen on runsaat neljä kilometriä. Rantaviiva polveilee ja sen pituus on 16&nbsp;460 metriä. Rannat ovat pääosin metsämaata ja paikoin varsin jyrkkiä. Allas jakautuu lounaiseen Lahdenpohjaan, keskiosan selkäalueeseen ja koilliseen Leilänlahteen. Lahdenpohja on syvä: sen eteläosassa sijaitsee Seljänalasen syvin kohta, 26,4 metriä. Järven keskiosan selkäalue on suurelta osin 15–25 metriä syvä. Leilänlahti on järven etelä- ja keskiosaa matalampi.

Seljänalasessa sijaitsee useita saaria ja luotoja, kuten puolentoista hehtaarin laajuinen Niemenholma järven koilliskolkassa. Järven eteläosassa on Papinsaari ja Savisaari.

Seljänalaseen virtaa vettä Koskenjokea pitkin lännestä Määrjärvestä. Järvien välinen kannas on noin sata metriä leveä, ja sillä sijaitsee luonnonsuojelualue. Määrjärven korkeustaso on vain 0,1 metriä Seljänalasta ylempi. Seljänalaseen virtaa laskupuroja myös läheisiltä lammilta. Seljänalasen luusua sijaitsee altaan eteläkolkassa. Vedet virtaavat Keskiportin (40,6 metriä mpy) kautta Anskunjokeen ja edelleen Finnsjöniin (25,9 metriä mpy).

Seljänalanen on tyypiltään vähähumuksinen järvi. Maa- ja metsätalous sekä asutus kuormittavat sitä. Järven ekologinen tila on hyvä, vesitilavuus on 32&nbsp;910&nbsp;000 kuutiometriä.

## Vesistösuhteet
Seljänalanen (82.002.1.048) kuuluu Fiskarsinjoen vesistöön (82.002), joka on kolmannen jakovaiheen vesistöalue Saaristomeren rannikkoalueen ja Ahvenanmaan päävesistössä (82). Fiskarsinjoen vesistöön kuuluu 76 vähintään hehtaarin laajuista järveä, joista Seljänalanen on laajin Määrjärven ja Degersjönin jälkeen. Seljänalasta seuraavat Simijärvi ja Brunkom träsk.

Seljänalasen itäpuolinen Lönnhammarinjärvi kuuluu Karjaanjoen vesistöön. Järvien välinen kannas on noin 300 metriä leveä, maasto kohoaa itäänpäin siten, että Lönnhammarinjärven korkeustaso on lähes 20 metriä Seljänalasta ylempi.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

**Seljänalanen** (41 metriä mpy) → Anskunjoki → Finnsjön → Kvarnbyån → Degersjön (19 metriä mpy) → Fiskarsinjoki → Suomenlahti.

## Historia
Seljänalasen kaakkoisrannalta on löydetty kivikautinen asuinpaikka.

## Lähteet

### Viitteet

## Aiheesta muualla
*Kalasaalis.com
Anskunjoki

**Anskunjoki** on pieni joki Pohjassa Raaseporissa Länsi-Uudellamaalla. Se alkaa Seljänalasen eteläkärjestä ja virtaa pieneen Finnsjön järveen. Joki on osa Fiskarsinjoen valuma-aluetta ja kuuluu Pohjan kalastusalueeseen.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

Seljänalanen (41 mpy) → **Anskunjoki** → Finnsjön → Kvarnbyån → Degersjön (19 mpy) → Fiskarsinjoki → Borgbyträsket → Suomenlahti.

## Lähteet
*Ymparisto.fi

### Viitteet

## Aiheesta muualla
*Antskog.fi
Finnsjön

**Finnsjön** on pieni järvi Pohjassa Raaseporissa Länsi-Uudellamaalla. Se kuuluu Fiskarsinjoen valuma-alueeseen. Seututie 104 kulkee Finnsjön länsipuolitse. Anskun kylä ja Antskogin historiallinen ruukkialue sijaitsevat Finnsjön pohjoispuolella. Finnsjön koillisrannalla sijaitsee Notvikenin vuorijalavametsä, jossa tavataan useita vaativia lehtolajeja.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

Seljänalanen (41 mpy) → Anskunjoki → **Finnsjön** → Kvarnbyån → Degersjön (19 mpy) → Fiskarsinjoki → Borgbyträsket → Suomenlahti.

## Lähteet

*Ympäristö.fi

### Viitteet
Kvarnbyån

**Kvarnbyån** on pieni joki Pohjassa Raaseporissa Länsi-Uudellamaalla. Se alkaa Finnsjönista ja kulkee kohti etelää Degersjöniin.

Kvarnbyån virtaa lehtipuuvaltaisen metsän keskellä. Pudotuskorkeus Finnsjön ja Degersjön välillä on yli seitsemän metriä. Runsaan kilometrin mittaisen joen varrella on lukuisia koskia. Joen leveys on viidestä seitsemään metriä. Joessa on runsaasti taimenta, sen kanta on alueella rauhoitettu. Enimmän osan kalastuskaudesta Kvarnbyån on kirkasvetistä.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

Seljänalanen (41 mpy) → Anskunjoki → Finnsjön → Kvarnbyån → Degersjön (19 mpy) → Fiskarsinjoki → Borgbyträsket → Suomenlahti.

## Lähteet

*Ymparisto.fi

### Viitteet
Nokia C1-01

**Nokia C1-01** on matkapuhelinvalmistaja Nokian valmistama kesäkuussa 2010 julkaistu matkapuhelin. 

## Tietoja
### Virranhallinta
*800 mAh BL-5CB-akku
### Sähköposti ja viestintä
*Tuetut sähköpostiprotokollat: IMAP4, SMTP ja POP3
*Nokia Messaging Service-tuki
*MMS
### Internetselain
*Opera Mini-selain
*Tuetut merkintäkielet: HTML, XHTML, CSS ja WML
*Tuetut protokollat: HTTP v1.1 ja WAP
*TCP/IP-tuki
*Historia-, JavaScript- ja HTML-tuki

### Muut sovellukset
*Kalenteri, muistio, kello, laskin ja muunnin
*Pelejä
### Muuta
*Värivaihtoehdot: keskiyön sininen, tummanharmaa, lämmin harmaa ja punainen

## Lähteet
*Nokia C1-01 specifications - Nokia Europe 
*Nokia C1-01 - Mobiiliblogi 
*Nokia C1-01 - GSMArena 

## Aiheesta muualla
* Käyttöohjeet 
* Nokia C1-01 - Tuki
Borgbyträsket

**Borgbyträsket** on pieni järvi Pohjan kirkonkylän pohjoispuolella Raaseporissa Länsi-Uudellamaalla. Se kuuluu Fiskarsinjoen valuma-alueeseen. Seututie 104 kulkee Borgbyträsketin länsipuolitse. Järven eteläpuolella, sen ja Pohjanpitäjänlahden välistä, kulkevat Seututie 111 ja Rantarata Helsingistä Turkuun.

Borgbyträsket on Fiskarsinjoen eteläisin allas reitillä Seljänalasen järvestä Suomenlahteen kuuluvaan Pohjanpitäjänlahteen. Se on muodoltaan pitkulainen ja vesi on lievästi savisameaa. Kasvillisuus on melko runsasta. Borgbyträsketin laaksossa on maisemallisesti merkittäviä avo- ja tervaleppäluhtia. Järven itäpuolitse on kulkenut kapearaiteinen rautatie, jonka linjalla on nykyisin maantie.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

Seljänalanen (41 mpy) → Anskunjoki → Finnsjön → Kvarnbyån → Degersjön (19 mpy) → Fiskarsinjoki → **Borgbyträsket** → Suomenlahti.

## Lähteet

*Ympäristö.fi

### Viitteet

## Aiheesta muualla

*Nopsatravels.com
Pertti Lintunen

**Pertti Lintunen** (s. 8. joulukuuta 1952 Hämeenlinna) on Imatran entinen kaupunginjohtaja. Kaupunginjohtajan virassa Lintunen oli 1. heinäkuuta 2006 vuoteen 2017. Sitä ennen hän oli 15 vuotta Kotkan kaupungin sivistystoimen toimialajohtajana. Lintunen toimi Suomi–Venäjä-Seuran puheenjohtajana 9. kesäkuuta 2019 – 26. syyskuuta 2020.

## Lähteet

* https://esaimaa.fi/uutiset/lahella/fe64ac91-36ba-4377-9338-b95dffaf7c9a
Komun rautatieasema

**Komun rautatieasema** (lyh. Kom) sijaitsee Pyhäjärvellä Iisalmi–Ylivieska-radalla. Junaliikenne Iisalmesta Komuun ja Pyhäsalmeen alkoi vuonna 1925 ja vielä samana vuonna Ylivieskaan asti. Rataosuus on suunniteltu sähköistettäväksi vuosina 2021-2023.

Komulla oli tärkeä rooli Kaukas-yhtiön Pyhäjärvellä vuonna 1953 toimeenpaneman Suomen ensimmäisen suuren traktorisavotan käyttämänä lastauspaikkana.

Komun rautatieasemaan liittyvän teoksen "... ja seuraavana Komu" on kirjoittanut pyhäjärvinen Eero Komu.

## Lähteet
Fiskarsinjoki

**Fiskarsinjoki** (tai **Fiskarinjoki**, ) on pieni joki Pohjassa Raaseporissa Länsi-Uudellamaalla. Se alkaa Degersjönista, virtaa kohti etelää Fiskarin ruukkikylän kautta Borgbyträsketiin ja laskee vetensä Suomenlahteen.

## Reitti
Fiskarsinjoki kulkee puistomaisessa kulttuurimaisemassa. Melko tasaisesti virtaavan joen varrella on jokunen kivinen, koskimainen osuus. Vesi on melko kirkasta. Fiskarsinjoki on verraten tasalevyinen, joskin siinä on muutama kapeikko; keskileveys on kahdeksan metriä. Joen hyönteisfauna on runsaanlainen, sillä veden happamuus on parhaimmillaan 7,3. Fiskarsinjoen meritaimenkanta on rauhoitettu.

Vesireitti Seljänalasesta etelään kohti Suomenlahtea (linnuntietä noin 10&nbsp;km):

Seljänalanen (41 mpy) → Anskunjoki → Finnsjön → Kvarnbyån → Degersjön (19 mpy) → **Fiskarsinjoki** → Borgbyträsket → Suomenlahti.

## Lähteet

*Ymparisto.fi

### Viitteet

## Aiheesta muualla
* 

*Kalapaikka.net
Tre Kronor -luokka

**Tre Kronor -luokka** oli Ruotsin merivoimien kahden risteilijän muodostama alusluokka.

## Taustaa
Toisessa maailmansodassa muuttui Ruotsin meripuolustuksen perusta, jonka muodostivat torpedoyksiköiden tukemat rannikkopanssarilaivat. Muutoksen seurauksena jätettiin tilaamatta kaksi jo suunniteltua Sverige-luokan rannikkopanssarilaivaa. Uuden suunnitelman mukaan tuli muodostaa kaksi laivuetta, joissa kummassakin olisi risteilijä ja neljä hävittäjää sekä tukena neljä moottoritorpedovenettä. Risteilijöissä hyödynnettiin Alankomaiden tilaamat ja Saksan hyökkäyksen jälkeen toimittamatta jääneet 152 millimetrin tykit.

## Suunnitelma
Alusten piirustukset hankittiin 1940-1941 Triestestä Italiasta Cantieri Riuniti dell'Adriaticolta. Piirustuksia kuitenkin muutettiin useaan otteeseen ennen tilausten tekemistä. Varhaisissa piirustuksissa alusten pääaseina oli kolme kolmiputkista 152 millimetrin tykkitornia, mutta lopullisissa piirustuksissa oli ainoastaan etukannella yksi kolmiputkinen ja takakannella kaksi kaksiputkista tornia.

Alusten suojana oli 70 millimetrin panssarivyö vesirajassa sekä kaksi 30 millimetrin panssaroitua kantta. Tykkitorneissa oli 50-127 millimetrin panssarointi. Pääaseina olivat seitsemän Boforsin valmistamaa täysautomaattista 152 millimetrin 53 pituuskaliiperin M/1942 -tykkiä, joiden maksimi elevaatio oli 70 astetta. ILmatorjunnan muodostivat 10 kaksiputkista 40 millimetrin tykkiä sekä seitsemän yksiputkista 25 millimetrin tykkiä. Aseistuksen täydensi kaksi kolmiputkista 533 millimetrin torpedopakkaa.

Voimanlähteenä aluksilla oli kaksiakselinen de Laval -turbiinimoottori, joka tuotti 100&nbsp;000 hevosvoimaa. Tällä saavutettiin 33 solmun maksiminopeus.

## Alukset
Alusten suunnitelmiin tehdyt muutokset viivästyttivät tilauksia ja ensimmäinen tehtiinkin vasta 5. helmikuuta 1943 ja toinen 12. helmikuuta. Telakkalakko ja materiaalien toimitusvaikeudet aiheuttivat alusten valmistuksessa vielä runsaasti viiveitä ja ne valmistuivatkin vasta sodan päätyttyä.

## Lähteet

*
*
*

### Viitteet
Berlaymont

**Berlaymont** on Belgian pääkaupungissa Brysselissä sijaitseva Euroopan komission päärakennus. Komissiolla on Berlaymontin lisäksi kymmeniä muita rakennuksia.

## Historia

Vuonna 1960 Belgian valtio osti maata Brysselin keskustasta rakentaakseen Euroopan komission majoittamista varten rakennuksen. Rakennuksen suunnittelivat arkkitehdit Lucien de Vestel, Jean Gilson, André Polak ja Jean Polak. He suunnittelivat rakennuksesta ristin muotoisen. Rakennuksen pinta-alan oli suunniteltu olevan 240&nbsp;000 m², jolloin rakennukseen olisi mahtunut työskentelemään jopa 3 000 virkamiestä.

Berlaymontia rakennettiin vuodesta 1963 vuoteen 1969.

### Evakuoinnit

Vuonna 1991 koko Berlaymont-rakennus evakuoitiin havaitun asbestin vuoksi. Asbestinpoisto kävi hyvin kalliiksi Belgian valtiolle. Lopulta vuonna 2004 työt valmistuivat ja komissio pääsi vihdoinkin majoittumaan uudelleen rakennukseen. Rakennus myytiin komissiolle 21. lokakuuta 2004.

Toukokuun 18. päivänä vuonna 2009 kello yhden aikaan iltapäivällä rakennuksessa syttyi tulipalo. Kaikki paikalla olleet 2700 henkilöä evakuoitiin rakennuksesta. Brysselin palokunta sai tapauksesta hälytyksen, ja useat yksiköt lähtivät paikan päälle. Palokunta sai palon täydellisesti sammutettua myöhään iltapäivällä. Palon syytä ei tiedetä varmasti.

## Katso myös

* Euroopan unioni
* Euroopan komissio
* Euroopan parlamentti
* Euroopan neuvosto
Örnen-luokka

**Örnen-luokka** oli Ruotsin merivoimien viiden aluksen muodostama torpedoristeilijäluokka.

## Alukset

## Lähteet
*
*
*

### Viitteet
Mălina Olinescu

**Mălina Olinescu** (29. tammikuuta 1974 – 12. joulukuuta 2011) oli romanialainen laulaja, joka edusti Romaniaa Eurovision laulukilpailussa 1998 kappaleella "Eu cred" ("Uskon") ja jäi sijalle 22 saatuaan 6 pistettä, jotka kaikki tulivat Israelilta. Olinescu teki itsemurhan 12. joulukuuta 2011 hyppäämällä kuudennen kerroksen ikkunasta. 

Vuosina 2000–2007 hän oli naimisissa Dan Stescon kanssa.

## Lähteet

## Aiheesta muualla
* Mălina Olinescusta ja laulusta "Eu cred"
* Romania Eurovision laulukilpailussa
Tokyo Skytree

**Tokyo Skytree** () on 634 metriä korkea televisio- ja näköalatorni Oshiagen kaupunginosassa Sumidan erillisalueella Tokiossa. Se on maailman korkein torni ja toiseksi korkein rakennelma – vain Dubaissa sijaitseva 828 metriä korkea pilvenpiirtäjä Burj Khalifa on sitä korkeampi. Siitä onkin tullut yksi Tokion näkyvimmistä maamerkeistä.

Tornin suunnitteli tokiolainen arkkitehtitoimisto Nikken Sekkei ja rakensi japanilainen Ōbayashi-gumi-rakennuskonserni. Se valmistui 29. helmikuuta vuonna 2012 ja avattiin yleisölle 22. toukokuuta 2012. Avajaisissa kymmenettuhannet ihmiset jonottivat päästäkseen näköalatasanteelle. Tornin piti valmistua jo vuoden 2011 lopulla, mutta rakennustöitä viivästytti Tōhokun maanjäristyksen ja tsunamin aiheuttama tarvikepula.

Teräsrunkoinen torni on maalattu kauttaaltaan sinertävänvalkoiseksi ja suunniteltu kestämään voimakkaita maanjäristyksiä sekä tuulia. Sen poikkileikkaus on tyvestä kolmion muotoinen mutta muuttuu ylöspäin mentäessä vähitellen pyöreäksi. Tornissa on kaksi näköalatasannetta 350 metrin ja 450 metrin korkeudella sekä digitaalinen televisiolähetin. Sen yhteydessä on myös huvipuisto ja ostoskeskus.

## Lähteet

## Aiheesta muualla

*Tokyo Skytreen virallinen sivusto
Paveletsin asema (Moskova)

**Paveletsin asema** () on Moskovassa sijaitseva Venäjän rautateiden rautatieasema. Sitä pidetään yhtenä kaupungin yhdeksästä päärautatieasemasta.  Lukuisten kauko- ja lähijunavuorojen ohella Paveletsin asemalta liikennöidään päivittäin kello 06-24 Aeroexpress-junalla  Domodedovon kansainväliselle lentoasemalle. 

Rautatieasema sijaitsee Moskovan ydinkeskustan kaakkoislaidalla, 3,0 kilometriä Punaiselta torilta. *Paveletskajan*-metroasema löytyy 200 metrin päästä rautatieaseman edustalta. Tämä metroasema kuuluu sekä Moskovan metron linjan 2 (vihreä) että 5 (ruskea, rengaslinja) reitistöön.

Nykyisen asemarakennuksen vanha osa valmistui vuonna 1900. Aseman rakentamista edelsi runsaat 230 kilometriä Moskovasta eteläkaakkoon sijaitsevasta Paveletsin kylästä () Moskovaan ulottuvan ratayhteyden rakentaminen tsaari Nikolai II:n antamalla luvalla. Selkeyden vuoksi on hyvä tietää, että Moskovan Paveletsin aseman ohella Venäjän rautatieverkko tuntee nykypäivänäkin Paveletsin kylän Tulan aseman (Pavelets-Tulski). 

## Lähteet

## Aiheesta muualla

* Aseman sivusto   (paveletsky.dzvr.ru)
* Paveletsin aseman tietoja, mm. aseman pohjapiirros, aikataulut, lippumyymälän tiedot yms   (moscow.ru)
* Moskovan matkustustiedote: varovaisuutta asemilla!  (formin.fi)
* Venäjän rautateiden matkustajaliikenteen sivut, sis. aikatauluhaku  (rzd.ru)
* Aseman kaukojunien haku  (yandex.ru)
*  ,  (parovoz.com)
Under the Mistletoe

**Under the Mistletoe** on kanadalaisen Justin Bieberin ensimmäinen joulualbumi ja toinen studioalbumi. Island Records julkaisi sen 1. marraskuuta 2011.

## Tausta
Elokuussa 2011 Bieber tiedotti aikovansa julkaista ensimmäisen joulualbuminsa loppuvuodesta 2011. Syyskuussa 2011 Bieber julkaisi albumin kansikuvan ja nimen Facebookissa. Lokakuussa 2011 Mariah Carey paljasti, että hän ja Bieber laulavat hänen kappaleensa "All I Want for Christmas Is You" duettona uudella albumilla.

## Singlet
Albumin ensimmäinen single "Mistletoe" julkaistiin 17. lokakuuta 2011.

## Kappaleet

## Listasaavutukset
*Under the Mistletoe* debytoi yhdysvaltain ''Billboard'' 200 -listan ensimmäisellä sijalle myyden yli 210&nbsp;000 kappaletta ensimmäisenä myyntiviikonloppuna. Albumi on debytoinut kymmenen parhaan joukkoon myös Espanjassa, Australiassa, Norjassa ja Alankomaissa.

## Listasijoitukset

## Lähteet

## Aiheesta muualla
* Under the Mistletoe Discogsissa
Mistletoe

**Mistletoe** voi tarkoittaa ainakin seuraavia:

* *[[Mistletoe (albumi)|Mistletoe]]*, *The Bob & Tom Show’n* albumi vuodelta 2003
* ”Mistletoe”, Colbie Caillatin kappale vuodelta 2007
* ”Mistletoe”, Justin Bieberin kappale vuoden 2011 albumilta *[[Under the Mistletoe]]*
* ”Mistletoe and Wine”, Cliff Richardin kappale vuodelta 1988.
Apasra Hongsakula

**Apasra Hongsakula** (; s. 16. tammikuuta 1947 Bangkok) on thaimaalainen kauneuskuningatar. Hän voitti Miss Universum -tittelin vuoden 1965 kisoissa Miami Beachillä ensimmäisenä thaimaalaisena. Tätä edelsi Miss Thaimaa -kilpailun voittaminen Bangkokissa vuonna 1964. Apasra palasi Miss Universum -kilpailuun tuomarina vuosina 1973 ja 1979. 

Apasra kävi koulua Penangissa, Malesiassa. Hän meni naimisiin kuningatar Sirikitin ensimmäisen serkun kanssa ja sai pojan, mutta erosi sittemmin.
Martti Aljand

**Martti Aljand** (s. 22. marraskuuta 1987 Tallinna, Viron SNT, Neuvostoliitto) on virolainen uimari. Hän edustaa seuratasolla *TOP Ujumisclub*ia.

Aljand edusti Viroa Pekingin vuoden 2008 kesäolympialaisissa, missä hän sijoittui 100 metrin rintauinnissa sijalle 45 ja 200 metrin rintauinnissa sijalle 46. Lyhyen radan EM-kilpailuista Aljand on saavuttanut 100 metrin sekauinnissa kaksi pronssimitalia ja 100 metrin rintauinnissa yhden hopean.

Aljandin isosisko Triin Aljand on myös olympiatason uimari ja arvokisamitalisti. Sisarusten isoäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960.

## Lähteet
* Martti Aljand Biography and Olympic Results  Olympics at Sports-Reference.com
Lucie Visser

**Lucie Visser** (s. 18. helmikuuta 1958 Haag) on alankomaalainen entinen malli. Hänet valittiin Miss Alankomaaksi vuonna 1976. Hän aloitti uransa 15-vuotiaana. Hän poseerasi *[[Playboy]]n* hollantilaisversiossa kesäkuussa 1987 sekä joulukuussa 1989 ja myös esiintyi useissa rooleissa näyttelijänä.

## Aiheesta muualla
*
Retrogradinen amnesia

**Retrogradinen amnesia** () () on takautuva amnesian muoto, joka tarkoittaa aivojen vaurioitumista tai sairastumista edeltävään aikaan kohdistuvaa muistinmenetystä. Muistamattomuus voi olla kestoltaan sekunneista vuosikymmeniin ja pahimmillaan kattaa koko henkilön menneisyyden. Retrogradista amnesiaa voi ilmetä yhtäaikaisesti anterogradisen amnesian kanssa.

## Syitä retrogradiseen amnesiaan
Retrogradinen amnesia voi olla seurausta muun muassa aivohalvauksesta, erilaisista aivovaurion aiheuttaneista akuuteista traumoista, kuten onnettomuuksista, neurologisista sairauksista, kuten alkoholin aiheuttamasta Korsakoffin oireyhtymästä tai Alzheimerin taudista, tai tietyistä virusperäisistä sairauksista, kuten herpes simplexin aiheuttamasta aivokuumesta. Mitään tiettyä aluetta aivoissa ei ole suoranaisesti pystytty yhdistämään retrogradiseen amnesiaan, mutta joidenkin aivokuoren alueiden, kuten anteriorisen temporaalilohkon lateraalikorteksin, vaurion tiedetään olevan yhteydessä muistinmenetykseen, johon liittyy vaikea retrogradinen amnesia. Tämä saattaa liittyä vaikeuteen hakea tietoa muistista. Myös tietyt aivojen alueet, jotka liittyvät omaelämänkerralliseen muistiin, kuten mediaalinen temporaalilohko ja sen hippokampus sekä väliaivojen talamuksen dorsomediaalinen tumake, saattavat vaurioituessaan aiheuttaa rajatun retrogradisen amnesian.

## Toipuminen
Monissa onnettomuustapauksissa, joihin liittyy onnettomuutta edeltävä muistinmenetys, tapahtuu spontaania palautumista, ja muistamattomuus saattaa lopulta jäädä ulottumaan vain sekunteihin ennen onnettomuutta. Potilailla, jotka kärsivät taudin pysyvästä muodosta, saattaa muistinmenetys kattaa useita vuosia, joiden ajalta muistot eivät enää palaudu. He voivat yrittää selvittää läheistensä avulla tietoja omasta henkilöhistoriastaan, vaikka itse muistot eivät palautuisikaan. Usein muistot, jotka ovat lähempänä vauriohetkeä, ovat vähäisen kertauksen takia vaikeammin muistettavissa ja siksi palautuvat myös toipumisen yhteydessä viimeisenä, jos ollenkaan.

## Katso myös
* Amnesia 
* Anterogradinen amnesia

## Lähteet

## Aiheesta muualla
* Martti Wallin: Tuntematon potilas – psykogeenisen amnesian hypnoosihoito Duodecim
Tanja Kylliäinen

**Tanja Kylliäinen** (s. 30. tammikuuta 1993 Baltimore, Maryland, Yhdysvallat) on suomalainen kilpauransa päättänyt uimari. Hänellä on myös Yhdysvaltain kansalaisuus. Seuratasolla Kylliäinen edusti Yhdysvalloissa baltimorelaista Loyola-Blakefield Aquaticsia ja Suomessa Raision Urheilijoita sekä Lappeenrannan Uimareita.

Kylliäinen pitää hallussaan 400 metrin sekauinnin Suomen ennätyksiä sekä pitkällä että lyhyellä radalla. Lyhyen radan EM-kilpailuissa 2011 hän ui samalla matkalla loppukilpailuun, jossa sijoittui kahdeksanneksi SE-ajalla. Suomen ennätys oli kyseisten kilpailujen ainoa.

Marraskuussa 2015 Kylliäinen ui Minneapolisissa 200 metrin sekauinnissa pitkän radan Suomen ennätyksen parannettuaan Emilia Pikkaraisen kuusi vuotta vanhaa aikaa kolme sekunnin sadasosaa. Samalla Kylliäinen alitti viidentenä suomalaisuimarina Rion kesäolympialaisten 2016 varman osallistumisen takaavan A-rajan ja valittiin Suomen joukkueeseen maaliskuussa.

Kylliäinen ui 400 metrin sekauinnissa Rion olympialaisten alkuerässä 6. elokuuta 2016 uuden Suomen ennätyksen 4.45,33, mutta sijoittui sillä alkuerissä vasta sijalle 25 ja karsiutui jatkosta.

Kesäkuussa 2018 Kylliäinen ilmoitti päättävänsä kilpauransa Jyväskylässä käytyjen SM-kilpailujen jälkeen. Häntä oli vaivannut täysipainoisen harjoittelun estänyt olkapäävamma.

Kylliäisen isä on suomalainen ja äiti yhdysvaltalainen. Suomen kieltä hän osaa vähän. Kylliäinen oli aikakautensa uimareihin nähden suhteellisen lyhyt, 155 senttimetrin pituinen.

## Lähteet
Kivilampi

**Kivilampi** on melko yleinen maantieteellisen kohteen erisnimi Suomessa. Se tarkoittaa muun muassa seuraavia:

*Kivilampi, järvi Espoossa
*Kivilampi, lampi Hankasalmella
*Kivilampi, lampi Hirvensalmella
*Kivilampi, järvi Ilomantsissa
*Kivilampi, järvi Joensuussa
*Kivilampi, järvi Juvalla
*Kivilampi, järvi Jyväskylässä
*Kivilampi, asuinalue Jyväskylän Kaunisharjussa
*Kivilampi, lampi Kangasniemellä
*Kivilampi, järvi Kinnulassa lähellä Jäpänrantaa
*Kivilampi, järvi Kuopion Riistavedellä
*Kivilampi, järvi Kuopion Leväsen ja Jynkän kaupunginosissa
*Kivilampi, järvi Lieksassa
*Kivilampi, lampi Luumäellä
*Kivilampi, lampi Mänttä-Vilppulassa
*Kivilampi, lampi Mikkelissä
*Kivilampi, lampi Mäntyharjun Mynttilässä
*Kivilampi, lampi Mäntyharjun Voikoskella
*Kivilampi, järvi Parkanon Lamminkoskella
*Kivilampi, järvi Parkanon Majajärvellä
*Kivilampi, lampi Pertunmaalla
*Kivilampi, järvi Pieksämäellä
*Kivilampi, lampi PielavedelläPi
*Kivilampi, järvi Pihtiputaan Kärväskylässä
*Kivilampi, lampi Rautalammin Kerkonkoskella
*Kivilampi, järvi Sallassa
*Kivilampi, järvi Taivalkoskella
*Kivilampi, lampi Uuraisten Hiirolassa
*Kivilampi, lampi Uuraisissa, Multiala ja Saarijärvellä
*Kivilampi, järvi Viitasaarella
*Vähä Kivilampi, lampi Mäntyharjussa
*Ylä-Kivilampi, lampi Pieksämäellä lähellä Salmentausta.

Kansalaisen Karttapaikan mukaan Suomessa nimi Kivilampi viittaa yli 150 järveen tai muuhun kohteeseen.
Grand Central Terminal

**Grand Central Terminal** (**GCT**) on rautatieasema 42nd Streetin ja Park Avenuen kulmassa Midtown Manhattanilla New Yorkissa, Yhdysvalloissa.

## Liikennöinti
Rautatieasemalla on 44 laituria ja yhteensä 67 raidetta. Ne sijaitsevat kahdessa tasossa, joista kumpikin on maan alla. Ylemmällä tasolla on 41 ja alemmalla 26 raidetta. Asemalle liikennöi myös viisi paikallisjuna Metro-North Railroadin linjaa ja useita New Yorkin metron linjoja.

## Historia
Rakennustyöt kestivät yli kymmenen vuotta. Asema avattiin virallisesti 2. helmikuuta 1913, korvaten edeltävän *[[Grand Central Stationin]]*.


Tiedosto:Grand Central Station, 1900.jpg|Grand Central Station vuonna 1900.
Tiedosto:Image-Grand central Station Outside Night 2.jpg|Grand Central Terminal ulkoa nähtynä.
Tiedosto:2019 GCT Main Concourse from Apple Store.agr.jpg|Grand Central Terminalia sisältä.
Tiedosto:42nd Street Shuttle panoramic.jpg|42nd Street Shuttle.
Tiedosto:NewYorkCitySubwayEntranceInterior.jpg|Sisäänkäynti metrolaitureille.
Tiedosto:New Yorkin Grand Central Terminalin varikkokartta.png|New Yorkin Grand Central Terminalin varikkokartta.


## Lähteet

## Aiheesta muualla
Farmakopea

**Farmakopea** on käytössä olevien lääkeaineiden määritelmät sisältävä kirja. Farmakopeaan sisältyy myös laatuvaatimukset lääkeaineille, apuaineille ja lääkevalmisteille sekä  mm. määräyksiä ja ohjeita säilytyksestä. Suomessa farmakopean vahvistavaksi viranomaiseksi on Lääkelaissa määritelty Fimea. Farmakopeaa käyttävät toiminnassaan lääketeollisuus, lääketukkukaupat, apteekit ja lääkevalvontaviranomaiset. Vaikka lääkeaineluetteloita oli ollut jo antiikin ajoilta lähtien, ensimmäisen kerran termiä farmakopea käytti Anuce Foesius 1561.

## Farmakopeat Suomessa
Suomen ensimmäinen *Pharmacopoea Fennica* ilmestyi vuonna 1819 latinan kielellä. Sen esikuvana oli ollut ruotsalainen farmakopea vuodelta 1784. Toinen laitos ilmestyi vuonna 1852 latinan kielellä. Siitä julkaistiin myös täydennetty ruotsinkielinen painos ja vuoden 1863 kolmas laitos oli hyvin samanlainen. Neljäs laitos ilmestyi latinaksi ja ruotsiksi vuonna 1885 ja sen esikuvana oli kolme vuotta aiemmin julkaistu saksalainen farmakopea. Viides laitos ilmestyi suomeksi ja ruotsiksi vuonna 1915. Kuudes laitos ilmestyi suomeksi vuonna 1938 ja ruotsiksi vuonna 1940. Siinä oli otettu huomioon kansainvälisiä sopimuksia ja vaatimuksia ja sen laatimisessa oli käytetty apuna ruotsalaista ja tanskalaista farmakopeaa. Samoja esikuvia käytettiin vuonna 1956 ilmestyneessä seitsemännessä laitoksessa, joka oli apteekkien lisäksi tarkoitettu myös lääketeollisuutta ja tukkukauppaa varten.

Kansainvälisyyden vaatimuksien lisäännyttyä Pohjoismainen Farmakopeatoimikunta julkaisi ensimmäisen *Pharmacopoea Nordica*n vuonna 1962 ja se tuli voimaan vuonna 1965 kaikissa Pohjoismaissa ja korvasi kansallisen farmakopean. Euroopan Farmakopeatoimikunta julkaisi ensimmäisen *European Pharmacopoeia*n vuonna 1969. Se otettiin käyttöön Suomessa vuoden 1978 alussa ja *Pharmacopoea Nordica* on jäänyt vähitellen pois käytöstä. Nykyään Euroopan farmakopeaa toimittaa Euroopan neuvoston lääkkeiden laatuasioista vastaava yksikkö (EDQM).

## Katso myös
* Pharmaca Fennica

## Lähteet

## Aiheesta muualla

* Pharmacopoea Fennica: cum gratia &b privilegio sacrae imperialis majestatis (1819) Internet Archive -palvelussa.
* Pharmacopoea fennica (editio quinta) - Finska farmakopen ( femte upplagan) (1914) Internet Archive -palvelussa.
Ram Charan

**Ram Charan** (; s. 27. maaliskuuta 1985 Madras, Tamil Nadu, Intia) on intialainen, telugunkielinen näyttelijä ja telugunkielisen elokuvateollisuuden megatähti Chiranjeevin poika. Hänet tunnetaan mediassa myös nimellä ”Mega Power Star”.

Ram Charanin ensimmäinen elokuva *[[Chirutha]]* ilmestyi vuonna 2007, ja hän sai roolistaan parhaan miestulokkaan Filmfare Awards South -palkinnon. Hänen seuraavasta elokuvastaan, vuonna 2009 ilmestyneestä *[[Magadheera]]sta*, tuli pian ilmestymisensä jälkeen telugunkielisen elokuvateollisuuden menestynein elokuva, ja Ram Charan sai siinä esittämästään kaksoisroolista vuoden parhaan telugunkielisen näyttelijän Filmfare Awards South -palkinnon.

## Filmografia

## Lähteet

## Aiheesta muualla

* 
*
Kupro

**Kupro** on kupari-ammoniakkimenetelmällä selluloosasta valmistettava muuntokuitu. Kupron kauppanimiä ovat mm. Bemberg, Bemsilke, Bamsilke, Cupioni, Cupresa ja Cuprama.

Kuproa kutsuttiin aiemmin myös nimellä *kuparisäteri*.

Kuprokuituja valmistetaan nykyisin puuselluloosasta kuten viskoosia. Alun perin kuprokuidut valmistettiin puuselluloosan sijaan puuvillan niin sanotusta lintteristä (). Se on puuvillan siemeniin kuitujen erotuksen jälkeen jäävää lyhyttä kuitua, joka ei sovellu kehrättäväksi. Kehruuliuos valmistetaan liuottamalla selluloosa kuparioksidiammoniakkiin: ensin selluloosa jauhetaan yhdessä saostetun kuparihydraatin kanssa, sitten seos käsitellään konsentroidulla ammoniakilla. Näin saatu kehruuliuos saostetaan hitaasti kuumalla vedellä, jolloin selluloosa koaguloituu märkä- tai venytyskehruuta varten.

Kuprokuidun kehitti Louis Despeissis vuonna 1890 Ranskassa. Kuidun valmistusmenetelmän kehittely kuitenkin jatkui Saksassa ja 1908 saksalaisyritys J.P. Bemberg toi markkinoille Bemberg-silkin. Valmistuskustannuksiltaan halvempi viskoosi kuitenkin yleistyi ja Bembergiä ja japanilaista Asashia lukuun ottamatta kuidun valmistus loppui ensimmäisen maailmansodan alkuun mennessä. 1990-luvulla kuprokuidun suosio elpyi muodissa.

Kankaana kupro on silkkimäistä ja siitä valmistetaankin alusasuja. Kupron suurin käyttökohde on vuorikankaana. Kuproa hoidetaan viskoosin tavoin.

## Lähteet

* 
* 
* 
*
*
Allu Arjun

**Allu Arjun** (; s. 8. huhtikuuta 1982 Madras, Tamil Nadu, Intia) on intialainen, telugunkielinen näyttelijä ja elokuvatuottaja Allu Aravindin poika. Hänet tunnetaan mediassa ja elokuvien alkuteksteissä myös nimellä ”Stylish Star”.

## Yksityiselämä
Allu Arjun syntyi nykyisessä Chennaissa, mutta on myöhemmin muuttanut Hyderabadiin. Vuonna 2011 hän meni naimisiin Sneha Reddyn kanssa Hyderabadissa. Heillä on huhtikuussa 2014 syntynyt poika ja marraskuussa 2016 syntynyt tytär.

## Ura
Allu Arjun aloitti elokuvauransa esiintymällä enonsa Chiranjeevin tähdittämissä elokuvissa *[[Vijetha]]* (1985) ja *[[Daddy]]* (2001). Hänen ensimmäinen pääosaroolinsa oli Kovelamudi Raghavendra Raon elokuvassa *[[Gangotri]]* vuonna 2003. Seuraavana vuonna ensi-iltansa saaneesta *[[Arya (elokuva)|Aryasta]]*, jossa Allu Arjun myös näytteli pääosassa, tuli taloudellinen menestys.

Allu Arjun on voittanut kolmesti parhaan telugunkielisen miesnäyttelijän Filmfare Awards South -palkinnon: vuoden 2008 elokuvasta *[[Parugu]]*, vuoden 2010 elokuvasta *[[Vedam]]* sekä vuoden 2014 elokuvasta *[[Race Gurram]]*. Lisäksi hän oli ehdolla vuonna 2009 roolistaan elokuvassa *[[Arya 2]]*. Myös Nandi Special Jury Award -palkinnon hän on voittanut kahdesti, elokuvillaan *[[Arya (elokuva)|Arya]]* ja *Parugu*.

Elokuvauransa ohessa Allu Arjun on työskennellyt 7 Upin ja Colgaten mainosmiehenä Andhra Pradeshissa.

## Filmografia

## Lähteet

## Aiheesta muualla

* 
*
Oh Seong-ok

**Oh Seong-ok** (, s. 10. lokakuuta 1972 Daejeon) on eteläkorealainen käsipalloilija, olympiavoittaja ja maailmanmestari.

Oh on kuulunut Etelä-Korean naisten käsipallomaajoukkueeseen jokaisissa kesäolympialaisissa vuosina 1992–2008. Sydneyn vuoden 2000 neljättä sijaa lukuun ottamatta Oh on maajoukkueen jäsenenä voittanut olympiamitalin jokaisista kisoista kirkkaimpana saavutuksenaan olympiavoitto Barcelonasta 1992. Lisäksi hänellä on MM-kulta- ja pronssimitalit.

## Lähteet
* Oh Seong-Ok Biography and Olympic Results  Olympics at Sports-Reference.com 

### Viitteet
Polisse

**Polisse** on 2011 valmistunut ranskalainen poliisidraama. Elokuvan on käsikirjoittanut ja ohjannut Maïwenn, joka myös näyttelee filmissä. *Polisse* kuvaa Pariisin lastensuojeluyksikön toimintaa ja sen elämää dokumentoivaa valokuvaajaa. Maïwenn sai idean elokuvaan nähtyään dokumentin lastensuojeluyksikön toiminnasta.

Elokuvan nimi on ranskan poliisia tarkoitava sana lasten tavauskielellä kirjoitettuna. 

Elokuva voitti tuomariston palkinnon Cannesin elokuvajuhlilla vuonna 2011.

## Lähteet

## Aiheesta muualla
* *[http://www.festival-cannes.fr/en/archives/ficheFilm/id/11169556/year/2011.html Polisse]* Cannesin elokuvajuhlien sivustolla
* Polisse sivustolla AlloCiné
* Polisse sivustolla CommeAuCinéma
7404

**7404** on digitaalielektroniikassa TTL-logiikkaperheen integroitu piiri, johon on pakattu 6 kappaletta loogista NOT-porttia eli invertteriä. Piiriä kutsutaan tämän johdosta usein hex-invertteriksi. Sitä valmistetaan myös CMOS-tekniikalla mm. 74HC04 ja 74HCT04-piireinä. Näistä ensimmäinen on CMOS-tasoinen versio ja sen käyttöjännitesuositus on 2,0-6,0 V, kun taas jälkimmäiselle eli TTL-tasoiselle versiolle suositeltu käyttöjännitealue on 4,5-5,5 V. Molemmat on pakattu TTL-piireille tyypilliseen pinnikonfiguraatioon.

CMOS-logiikkaperheessä 4049 on myös samanlainen NOT-piiri. Sen pinnit ovat käänteisessä järjestyksessä, eli jokainen 4049-piirin sisääntulo on 74*04-piirin ulostulo. 4049-piirin pakkaus on tavallisesti 16-nastainen. Positiivinen jännite kytketään PDIP-versiossa nastaan **1** ja negatiivinen (maa) nastaan **8**. 4049-piirin käyttöjännitealue on myös paljon laajempi, 3-15 V DC.

7414 on EI-tuloinen Schmitt-liipaisupiiri. Siihen on samoin integroitu 6 invertteriä, mutta niiden tuloilla on hystereesi.

## Pakkaustyypit

74*04-piiriä valmistetaan useaan eri pakkaustyyppiin 14-nastaisena, mm.

* 74*04N - DIP14 (dual in-line package)
* 74*04D - SO14 (small outline package) leveys 3,9 mm
* 74*04DB - SSOP14 (shrink small outline package) leveys 5,3 mm
* 74*04PW -TSSOP14 (thin shrink small outline package) leveys 4,4 mm

## Lähteet
Etgar Keret

**Etgar Keret** (, s. 20. elokuuta 1967 Ramat Gan, Tel Aviv, Israel) on israelilainen kirjailija, joka on kirjoittanut novelleja, sarjakuvaromaaneja ja elokuva- ja televisiokäsikirjoituksia. Keret on Ben Gurion -yliopiston kirjallisuustieteen professori.

Salman Rushdie on sanonut Keretiä uuden sukupolven ääneksi. Hänen kirjansa ovat Israelissa suosittuja, vuoden 2011 teos () nousi myyntilistan ykköseksi ohi tavanomaisten listasuosikkien. Itsekin hän pitää kahdeksan vuoden tauon jälkeen kirjoittamaansa kirjaa parhaana teoksenaan. Väliaikana hän teki elokuvakäsikirjoituksia, mutta kertoo, että hänen kasvava lapsensa esitti kysymyksiä, jotka saivat hänet taas kirjoittamaan.

Keretin tunnetuin teos on ilmestynyt englanniksi nimellä *Kneller's Happy Campers*, jossa hän käsittelee itsemurha-aihetta satiirin keinoin. Hänen ystävänsä ja entinen tyttöystävänsä ovat tehneet itsemurhan. Keretin teoksia ei ole suomennettu.

Keret ottaa myös poliittisesti kantaa. Hän sai aikaan poliittisen skandaalin ajaessaan vainoharhaisena pitämänsä pääministeri Benjamin Netanjahun nurkkaan pakottamalla tämän myöntämään haastattelussa, ettei tarkoitus ole tehdä mitään palestiinalaiskonfliktin ratkaisun hyväksi. Hän on kirjoittanut kirjan *Gaza Blues* yhdessä palestiinalaiskirjailija Sair El-Youssefin kanssa. Kannanottojensa vuoksi hän ja hänen perheensä on saanut uhkailuja.

Keretin isä piileksi maakuopassa säilyäkseen toisen maailmansodan aikana hengissä, äiti on oman perheensä ainoa Varsovan getosta henkiin jäänyt. Veli on anarkisti, joka asuu Thaimaassa puussa, sisar ortodoksijuutalainen.

## Lähteet

## Aiheesta muualla
* Institute for Translation of Hebrew Literature  - Elämäkerta ja teosluettelo
* Israel Cultural Excellence Foundation - Elämäkerta ja lehtisitaatteja
HMS Psilander (1899)

**HMS Psilander** oli Ruotsin laivaston Örnen-luokan torpedoristeilijä.

## Valmistus
Alus tilattiin Finnbodan telakalta. Se laskettiin vesille 25. marraskuuta 1899 ja otettiin palvelukseen vajaata vuotta myöhemmin 6. elokuuta 1900.

## Palvelus
Alus siirrettiin koululaivaksi 1927 ja se poistettiin palveluksesta 1. heinäkuuta 1937.

## Lähteet
*
*
*

### Viitteet
HMS Jacob Bagge (1898)

**HMS Jacob Bagge** oli Ruotsin laivaston Örnen-luokan torpedoristeilijä.

## Valmistus

Alus tilattiin Kockums Mekaniska Verkstads AB:lta. Se laskettiin vesille 30. huhtikuuta 1898 ja alus otettiin palvelukseen 23. marraskuuta 1898.

## Palvelus
Se siirrettiin koululaivaksi 1941. Alus poistettiin palveluksesta 13. kesäkuuta 1947 ja se romutettiin 1951.

## Lähteet
*
*
*

### Viitteet
HMS Claes Horn (1898)

**HMS Claes Horn** oli Ruotsin laivaston Örnen-luokan torpedoristeilijä.

## Valmistus
Alus tilattiin W. Lindbergs Verkstads & Varf AB:lta. Se laskettiin vesille 9. helmikuuta 1898 ja alus otettiin palvelukseen 7. elokuuta 1898.

## Palvelus
Alus poistettiin palveluksesta 10. joulukuuta 1923 ja se romutettiin vuotta myöhemmin.

## Lähteet
*
*
*

### Viitteet
HMS Örnen (1896)

**HMS Örnen** oli Ruotsin laivaston Örnen-luokan torpedoristeilijä.

## Valmistus
Alus tilattiin Lindholmens Verkstadilta. Se laskettiin vesille 6. elokuuta 1896 ja alus otettiin palvelukseen 12. toukokuuta 1897.

## Palvelus
Alus siirrettiin koululaivaksi 1926. Se poistettiin palveluksesta 13. kesäkuuta 1947 ja alus upposi maalilaivana 1950.

## Lähteet
*
*
*

### Viitteet
Lintunen

**Lintunen** on suomalainen sukunimi, joka on muun muassa seuraavilla henkilöillä:

* Maritta Lintunen (s. 1961), kirjailija
* Martti Lintunen (s. 1945), valokuvaaja, kirjailija ja toimittaja, Yrjö Lintusen poika
* Pertti Lintunen (s. 1952), Imatran kaupunginjohtaja 2006–2017
* Santeri Lintunen (s. 1993), jalkapalloilija
* Taru Lintunen (s. 1956), liikuntapsykologian emeritaprofessori
* Tiina Lintunen, historiantutkija ja tietokirjailija
* Yrjö Lintunen (1917–1987), valokuvaaja
Rees

**Rees** on muun muassa seuraavien henkilöiden sukunimi:

* Alan Rees (1938–2024), brittiläinen Formula 1 -kuljettaja
* Angharad Rees (1949–2012), walesilainen näyttelijä ja korusuunnittelija
* Celia Rees (s. 1949), brittiläinen kirjailija
* Jo Rees, brittiläinen kirjailija
* Martin Rees (s. 1942), brittiläinen tähtitieteilijä
* Matt Rees (s. 1967), brittiläinen toimittaja ja kirjailija
* Merlyn Rees (1920–2006), brittiläinen poliitikko
* Percy Rees (1883–1970), brittiläinen maahockeypelaaja
* Roman Rees (s. 1993), saksalainen ampumahiihtäjä
* Trevor Rees-Jones (s. 1968), brittiläinen henkivartija
* William E. Rees (s. 1943), kanadalainen biologi ja ekologi.

## Nimen muita merkityksiä
* 4587 Rees, asteroidi.
HMS Clas Uggla (1899)

**HMS Clas Uggla** oli Ruotsin laivaston Örnen-luokan torpedoristeilijä.

## Valmistus
Alus tilattiin Bergsundin telakalta. Se laskettiin vesille 9. joulukuuta 1899 ja valmistui vajaata vuotta myöhemmin 28. marraskuuta 1900.

## Palvelus
Se upposi ajettuaan karille 22. kesäkuuta 1917. Alus poistettiin alusluettelosta 30. elokuuta.

## Lähteet
*
*
*

### Viitteet
Babar ja Badun seikkailut

**Babar ja Badun seikkailut** (engl. *Babar and the Adventures of Badou*) on vuonna 2010 valmistunut ranskalais-kanadalainen  3D-animaatiosarja.  

Suomessa sitä esitettiin *[[Pikku Kakkonen]]* lokakuusta 2010 huhtikuuhun 2011. 

## Suomalaiset ääninäyttelijät
Listassa on vain osa hahmoista.

## Sarjan jaksot

## Lähteet
* http://yle.fi/ohjelmat/841132
* http://www.savonsanomat.fi/viihde/tv-arviot/pikkunorsu-badu-on-oikea-hulivili/612355
* http://www.imdb.com/title/tt1783822/
* http://yle.fi/ohjelmat/1053289
Nanny Cedercreutz

**Ebba Louise Nanny Cedercreutz**. o.s. *Lagerborg*, (19. maaliskuuta 1866 Cannes, Ranska – 8. joulukuuta 1950 Helsinki, Suomi) oli suomalainen ruotsin kielellä kirjoittanut kirjailija.

## Henkilöhistoria
Cedercreutzin isä oli insinööri, valtiopäivämies Alexander Wilhelm Lagerborg, joka oli tullut vaimonsa Anna Maria Christina (Nanny) Franzénin kanssa Etelä-Ranskaan toipuakseen tuberkuloosista. Nannyn äiti kuoli lapsivuoteeseen Nannyn syntymän jälkeen. Hänen isänsä meni myöhemmin naimisiin Nannyn kotiopettajattaren Amalia Tigerhjelmin kanssa.

Voimakastahtoinen ja itsenäinen Nanny harrasti nuoruudessaan vuoristokiipeilyä ja vaeltelua Norjassa ja Sveitsissä. Hän saapui 19-vuotiaana vuonna 1885 Geneveen opiskellakseen ranskan kieltä mutta alkoi pian kuunnella paikallisessa yliopistossa pidettyjä matematiikan ja fysiikan luentoja. Hän jatkoi matematiikan ja fysiikan opintoja Tukholman korkeakoulussa 1886–1889 ja laati siellä 1888 fysiikan väitöskirjan vuorisuoloista. Tämän jälkeen hän opiskeli vielä matematiikkaa Sorbonnen yliopistossa. Vuonna 1890 Nanny Cedercreutz kutsuttiin toisena naisena maailmassa *La société mathématique de France*-seuran jäseneksi (ensimmäisenä naisena oli 1882 seuran jäseneksi valittu Sofja Kovalevskaja). Hän suoritti samana vuonna myös *licenciée ès sciences mathématiques*-tutkinnon matematiikassa Sorbonnessa.

Vuonna 1892 Nanny meni naimisiin lääkäri Emil Waldemar Cedercreutzin (1852–1924) kanssa, jonka samanniminen veljenpoika oli tunnettu kuvataiteilija.

Nanny Cedercreutz julkaisi omalla nimellään kaksi matkakuvausta nuoruusvuosiltaan *Från alp och hav* (1914) ja *Vandringslust* (1935). Hän kirjoitti lisäksi pari kotiseutukuvausta salanimellä *Bengt Ivarson*. Vuonna 1919 hän julkaisi myös riimikroniikan *Fröken Milla Lund och Fiken, hennes hund* jossa kuvattiin kuinka neiti Milla Lundin sylikoira joutui Helsingin seudulle linnoitustöihin tuotujen kiinalaisten ruokapataan.

## Teoksia
Omalla nimellä:
* *Études sur la variation des indices de réfraction et de la densité du sel gemme sous l´influence de la température* ; fysiikan väitöskirja. Stockholm 1888
* *Från alp och hav*. Söderström, Helsingfors 1914
* *Fröken Milla Lund och Fiken, hennes hund : en rimkrönika från nådens år 1916* ; silhuetter av Emil Cedercreutz. Schildt, Helsingfors 1919 (suomennos: *Neiti Milla Lund ja Ahnas, hänen koiransa : riimikronikka armon vuodelta 1916*, Palladium-kirjat, Tampere 1996)
* *Hemma och ute*. Författaren, Helsingfors 1934
* *Vandringslust*. Söderström, Helsingfors 1935
* *Färdeminnen*. Författarinnan, Helsingfors 1940
* *Min fägnad*. Författarinnan, Helsingfors 1943
* *Oenhetligt*. Författaren, Helsingfors 1945
* *Omväxling*. Författaren, Helsingfors 1946
* *Från olika tider*. Författaren, Helsingfors 1948
Nimimerkillä *Ala*:
* *Arabellas resor berättade för ungdom*. Mercator, Helsingfors 1912
Nimellä *Bengt Ivarson*:
* *Gåbbar och gummor*. Schildt, Helsingfors 1917
* *Snällt och ilakt*. Schildt, Helsingfors 1925
* *Bidrövlit och glatt*. Söderström, Helsingfors 1932

## Lähteet
* 
* Lexikon för Finland : Nanny Cedercreutz 
* 
* Nanny Cedercreutzin esittely Palladium-kirjat
Anni Lilja

**Anni Emilia Lilja** (13. toukokuuta 1871 Virolahti – 25. maaliskuuta 1952 Tampere) oli suomalainen lastenkirjailija.  

## Teoksia
Omalla nimellä:
* *Kotoa ja kartanolta* : kuvakirja. Isak Julin, Tampere 1904
* *Kotoisia tarinoita* ; kertonut A. L. ; kuvat piirtänyt M. P. WSOY 1904
* *Lapsuusajan lauleloita* : kuvakirja. Isak Julin, Tampere 1904
* *Lumisirkku* : kuvakirja. Isak Julin, Tampere 1904
* *Noitataruja* : kuvakirja. Isak Julin, Tampere 1904
* *Tarumaailma* : kuvakirja. Isak Julin, Tampere 1904
* *Iltahetkien iloksi : kertomuksia lapsille*. Boman ja Karlsson, Hämeenlinna 1905
* *Juttuja* ; kirj. A. L. ; kuvat piirtänyt M. P. Boman ja Karlsson, Hämeenlinna 1905
* *Tonttujen tarinoita : vuorokeskustelu kotionnesta*. Raittiuden Ystävien vuorokeskusteluja n:o 17. Hämeenlinna 1906
Nimimerkillä *Irja Wihuri*:
* *Kerttu*. Karisto 1914

## Lähteet
*
Katri Valan puisto

**Katri Valan puisto** on Helsingin Sörnäisissä Vilhonvuorella. Marjatanmäen puisto nimettiin runoilija Katri Valan mukaan vuonna 1953. Vala asui vuosina 1931–1933 miehensä Armas Heikelin kanssa puiston läheillä Vilhovuorenkujalla niin sanotussa Marjatan talossa. Puisto on peruskorjattu 2012  ja 2025.

Valan tuhkauurna on muurattu puiston Hämeentien puoleisen rinteen kivivalliin. Kivivallissa on vuonna 1950 paljastettu laatta, jonka suunnittelijana pidetään Tapio Tapiovaaraa. Laatassa lukee: "Runoilija Katri Vala 11.X.1901–28.V.1944". Syntymäkuukausi on siinä virheellisesti lokakuu, kun sen pitäisi olla syyskuu.

Ennen puiston nimeämistä Katri Valan puistoksi alueella ei ollut virallista nimeä. Epävirallisesti sitä kutsuttiin Vilhovuoren puistoksi ja myöhemmin Marjatanmäeksi.

Katri Valan puisto on tullut tunnetuksi puistossa kukoistavasta huumekaupasta ja huumeiden käytöstä.  Puiston huumeongelmasta on raportoitu säännöllisesti jo vuodesta 2013 asti ja tilanne on pahentunut entisestään viime vuosina.  Puisto sai kyseenalaista kunniaa 2013 kun siellä kerättiin toiseksi eniten huumeruiskuja Helsingin huumeruiskujenkeräysastiaan. 

Puiston peruskorjaus valmistui syksyllä 2025 ja sinne tuli mun muassa ulkokuntosali, pöytätennispöytä ja lasten iso spiraalimainen kiipelyteline, istuskeluryhmiä sekä lisätty puita ja kasveja. Puistosta löytyy nykyään myös pingispöytä.  Lisäksi on parannettu valaistusta päivittämällä valaisimet LED-valaisimiksi.  Puiston peruskorjaus ei kuitenkaan ratkaissut puistossa esiintyvää huumeidenkäyttöä, joka jatkuu edelleen. Puistossa on havaittu käytettävän ruiskuhuumeita sekä Suomessa viime vuosina yleistynyttä alfa-PVP:tä.  Puistossa ei sijaitse yleistä WC:tä ja asukkaat ovat valittaneet puistoa käytettävän käymälänä.

## Maanalaiset rakennelmat
Puiston alla olevassa väestönsuojassa toimii Teatteri Kultsa, jonka sisäänkäynti on Käenkujalla  sekä Katri Valan jousiammuntahalli, jonka sisäänkäynti on Vilhovuorenkadun puolella.  Puiston alainen väestönsuoja on rakennettu kahdessa vaiheessa. Ensimmäinen kaksikerroksinen noin 1750 neliömetrin osuus valmistui 1943 ja toinen noin 1100 neliömetrin tila valmistui 1963.  Puiston alla on myös Helsingin Energian lämpöpumppulaitos, jonka ensimmäinen osa valmistui 2006  viimeisin laajennus valmistui 2023.  Joissakin tapauksissa jäähdytysvesipumppujen aiheuttamat äänet ovat kantautuneet maan päällä sijaitseviin asuntoihin ja ylittäneet asumisterveysasetuksen toimenpiderajat. 

## Lähteet

## Aiheesta muualla